Document ID: 32005R0757

32005R0757
L 126/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 757/2005 НА КОМИСИЯТА
от 18 май 2005 година
за изменение за четиридесет и пети път на Регламент (ЕО) № 881/2002 на Съвета относно налагането на някои специфични ограничителни мерки, насочени към определени физически лица и образувания, свързани с Осама бен Ладен, мрежата на Ал Кайда и талибаните, и за отменяне на Регламент (ЕО) № 467/2001 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 881/2002 на Съвета от 27 май 2002 г. относно налагането на някои специфични ограничителни мерки, насочени към някои физически лица и образувания, свързани с Осама бен Ладен, мрежата на Ал Кайда и талибаните, и отменящ Регламент (ЕО) № 467/2001 на Съвета относно забраната на износа на някои стоки и услуги за Афганистан, относно засилването на възбраната за полети и относно продължаване замразяването на фондове и други финансови източници по отношение на талибаните от Афганистан (1), и по-специално член 7, параграф 1, първо тире от него,
като имат предвид, че:
(1)
Приложение I към Регламент (ЕО) № 881/2002 изброява физическите лица, групите и юридическите лица, обхванати от замразяването на финансовите средства и икономическите ресурси съгласно настоящия регламент.
(2)
На 16 май 2005 г. Комитетът по санкциите на Съвета за сигурност на Организацията на обединените нации реши да измени списъка на физическите лица, групите и образуванията, по отношение на които следва да се прилага замразяването на финансовите средства и икономическите ресурси. Поради това приложение I следва да бъде подходящо изменено.
(3)
За да се гарантира, че предвидените в настоящия регламент мерки са ефективни, настоящият регламент трябва незабавно да влезе в сила,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 881/2002 се изменя в съответствие с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки
Съставено в Брюксел на 18 май 2005 година.

Labels: 10
11
18
5